recursal/SuperWikiNEXT-32B huggingface dataset:
**திரிகூடா** மூன்று சிகரங்கள் கொண்ட மலை. இது இந்து காவியங்களில் காணப்படுகிறது.

வரலாறு மற்றும் இந்து மதத்தில் முக்கியத்துவம்
--------------------------------------------

வடக்கு பாக்திரியாவின் (தஜிகிஸ்தான்) மலைப்பகுதிகளில், பிரம்மாவின் இல்லமான மகா மேருவைச் (மேரு மலை) சுற்றியுள்ள இருபது மலைகளில் திரிகூடாவும் ஒன்றாகும். பாகவத புராணத்தில் 10,000 யோசனை நீள அலகு என்றும், மூன்று சிகரங்கள் இரும்பு, வெள்ளி மற்றும் தங்கத்தால் ஆனவை என்றும் கூறப்படுகிறது. இந்த மலை (இந்து புராணங்களின்படி) தெய்வீக சக்தியான துர்காவின் இரண்டாவது வீடு என்று நம்பப்படுகிறது. தீமையை முடிவுக்குக் கொண்டுவருவதற்கான மூன்று தெய்வங்களின் சக்தியுடன் அவள் படைக்கப்பட்டாள்; எனவே, இந்த மலை திரிகூடா என்று அழைக்கப்படுகிறது.[]
[  ]

 வைஷ்ணோ-தேவி கோயிலுக்கு பிரபலமான கத்ரா, ஜம்மு-காஷ்மீரில் திரிகூடா என்றும் அழைக்கப்படும் மலை

ஜம்முவில் திரிகூடா
------------------

மற்றொரு திரிகூடா ஜம்மு பிரிவில் அமைந்துள்ளது. மூன்று சிகரங்களைக் கொண்ட திரிகூடாவில், வைஷ்ண தேவியின் புனித ஆலயத்தைக் காணலாம்.

குறிப்புகள்
-----------

1. ↑  Eck, Diana. *India: A Sacred Geography*, p. 282 At this place Bhairo baba mandir found. (Random House 2013).
சரசுவதி கோயில், திரிகூடேசுவரர் கோவில் வளாகம், கதக், கர்நாடகம்
 சரசுவதி கோயில், திரிகூடேசுவரர் கோவில் வளாகம், கதக், கர்நாடகம்
**திரிகூடேசுவரர் கோயில்** ( *Trikuteshwara temple* ) கற்கலால் செதுக்கப்பட்ட இந்து கோயிலான   இது இந்தியாவின் கர்நாடகாவில் ஹூப்ளி-தார்வாட்டின் தென்கிழக்கே 50 கி.மீ தொலைவிலுள்ள கதக் நகரில் அமைந்துள்ளது. இக்கோயில் சிவனுக்கு அர்ப்பணிக்கப்பட்டுள்ளது. மேலும், ஒரே கல்லில் மூன்று இலிங்கங்கள் பொருத்தப்பட்டுள்ளன. இந்த கோவிலில் சரசுவதிக்கென அர்ப்பணிக்கப்பட்ட ஒரு தனி சன்னதியும் உள்ளது. அதில் நேர்த்தியாக செதுக்கப்பட்ட கல்தூண்கள் உள்ளன.

கட்டிடக்கலை
-----------

இந்த கோயில் கட்டிடக்கலை அமர சிற்பி ஜெகனாச்சாரி என்பவரால் திட்டமிடப்பட்டது. சாளுக்கியர்கள் தக்காணத்தில் ஆரம்ப கட்டடக்கலை சாதனைகளின் வெளிப்பாட்டாளர்கள் ஆவர். அய்கொளெ, பாதமி , பட்டடக்கல் ஆகியவை அவர்களின் கலை மையங்களாக இருந்தன. அவர்களுக்குப் பின் இராஷ்டிரகூடர்களும், மேலைச் சாளுக்கியர்களும் இப்பணியைத் தொடர்ந்தனர்.

வரலாறு
------

இந்த கோயில் பொ.ஊ. 1050 முதல் 1200 வரை இந்த பிராந்தியத்தை ஆண்ட மேலைச் சாளுக்கியர்களைச் சேர்ந்தது. அந்தக் காலத்தில் சுமார் 50 கோயில்கள் கட்டப்பட்டன. இங்குள்ள சரசுவதி கோயில் அழிந்து வருகிற. எனவே இங்கு பூசை நடைபெறுவதில்லை. ஆனால் கட்டிடக்கலை உள்ளது.

 திரிகூடேசுவரர் கோயில் வளாகம்
 திரிகூடேசுவரர் கோவிலில் கிணறு
நகரத்திலுள்ள பல சாளுக்கிய நினைவுச்சின்னங்கள் (11 -12 ஆம் நூற்றாண்டுகள்) அதன் வரலாற்று கடந்த காலத்தைக் குறிக்கின்றன. நகரின் நடுவில் சோமேசுவரர் கோயிலும், வீர நாராயணருக்கு அர்ப்பணிக்கப்பட்ட ஒரு கோயிலும் அமைந்துள்ளது. இக் கோயில்கள் கைவிடப்பட்டு இப்போது பாழடைந்த நிலையில் இருந்தாலும், அதன் சிக்கலான சிற்பங்கள் பாதுகாக்கப்படுகின்றன.

புகைப்படங்கள்
-------------

* திர்கூடேசுவரர் கோயிலின் புகைப்படத்தொகுப்பு
* கதக் சரசுவதி கோவிலில் அலங்கரிக்கப்பட்ட தூண்கள், திரிகூடேசுவரர் கோயில் வளாகம் கதக் சரசுவதி கோவிலில் அலங்கரிக்கப்பட்ட தூண்கள், திரிகூடேசுவரர் கோயில் வளாகம்
* சரசுவதி கோவில் சரசுவதி கோவில்
* சரசுவதி கோவில், திரிகூடேசுவரர் கோயில் வளாகம் சரசுவதி கோவில், திரிகூடேசுவரர் கோயில் வளாகம்
* திரிகூடேசுவரர் கோயில் வளாகம் திரிகூடேசுவரர் கோயில் வளாகம்

மேலும் காண்க
------------

* இட்டகி மகாதேவர் கோயில்
* தம்பால்
* இலக்குண்டி
* அன்னிகேரி
* சூதி
* கதக்
* ஹூப்ளி

மேற்கோள்கள்
-----------

1. ↑  "Trikuteshwara Temple at Gadag near Dharwar(Karnataka)". 2008-08-18 அன்று பார்க்கப்பட்டது.
2. ↑   *South India by David Abram, Rough Guides (Firm), Nick Edwards, Mike Ford, Devdan Sen, Beth Wooldridge*. 2003. .
**தீப் சென்குப்தா** (*Deep Sengupta*) இந்தியாவின் சார்க்கண்ட் மாநிலத்தைச் சேர்ந்த சதுரங்க விளையாட்டு வீர்ர் ஆவார். இவர் 1988 ஆம் ஆண்டு சூன் மாதம் 30 ஆம் நாள் பிறந்தார். இந்தியாவின் 22 ஆவது கிராண்டு மாசுட்டரான இவர் தற்பொழுது கொல்கத்தாவின் காசுபா என்ற பகுதியில் வசிக்கிறார்.

மேற்கு சிங்பும் மாவட்டத்திலுள்ள சக்ரதர் சதுரங்க அகாதெமியில் சென்குப்தாவின் சதுரங்க வாழ்க்கை தொடங்கியது. 2000 ஆம் ஆண்டில் உலக இளையோர் சதுரங்க சாம்பியன் பட்டப் போட்டியின் சிறுவர் பிரிவில் வெற்றி பெற்றார்.

2004 ஆம் ஆண்டு டிசம்பரில் இந்தியாவின் கொச்சி நகரில் நடைபெற்ற உலக இளையோர் சதுரங்க சாம்பியன் பட்டப் போட்டியில் இவர் தன்னுடைய முதலாவது கிராண்டு மாசுட்டர் தகுதிநிலையை அடைந்தார். 2005 ஆம் ஆண்டு இந்திய இளையோர் சதுரங்கப் பட்டத்தை வென்றார்.

2009 ஆம் ஆண்டில் வலிமையான ஆட்டக்காரர் எதிர்த்து விளையாடி தோய்பெரி கோப்பையை வென்று தன்னுடைய இரண்டாவது கிராண்டு மாசுட்டர் தகுதிநிலையை அடைந்தார். 2010 இல் நடைபெற்ற போட்டி ஒன்றில் திக்ரன் காராமியான் மற்றும் வாதிம் மாலாகாட்கோ ஆகியோருடன் இணைந்து உயர்ந்த தரநிலையைப் பகிர்ந்துகொண்டு கிராண்ட் மாசுட்டர் தகுதியை அடைந்தார். 2010/11 ஆம் ஆண்டுக்கான ஆர்கயாதிப் தாசுடன் சமநிலை முறிவு ஆட்டத்தில் வெற்றியடைந்து ஏசுட்டிங்சு மாசுட்டர்கள் சதுரங்கப் போட்டியில் முதலிடம் பிடித்தார். 2011 இல் செக் குடியரசில் நடைபெற்ற சதுரங்கத் திருவிழாவில் மேக்சிம் துரோவ், வியாசெசுலாவ் சாகார்ட்சோ, கிறிசுட்டியன் சிசாபோ, லெவ் கட்மான், டேவிட்டு பெர்சிசெசு, சாமுவேல் சேங்லாண்டு ஆகியோருடன் 2-7 இடங்களைப் பகிர்ந்து கொண்டார். 2012 இல் நடைபெற்ற இந்திய சதுரங்க சாம்பியன் பட்டப்போட்டியில் 4 ஆவது இடத்தைப் பிடித்தார். கிளாசுகோவில் 2014 ஆம் ஆண்டு நடைபெற்ற பொதுநலவாய சதுரங்க சாம்பியன் பட்டப்போட்டியை வென்று அப்போட்டியில் முதலிடம் பிடித்தார். இப்போட்டியில் சமநிலை முறிவு போட்டியில் அரவிந் சிதம்பரத்தை வீழ்த்தி இவ்வெற்றியை அடைந்தார். இருவரும் இப்போட்டியில் 7.5/9 புள்ளிகள் எடுத்தனர். 2016 ஆம் ஆண்டு நடைபெற்ற ஏசுட்டிங்சு மாசுட்டர்கள் சதுரங்கப் போட்டியில் 7/9 புள்ளிகள் எடுத்து தனிநபராக முதலிடம் பிடித்தார். இவ்வெற்றி இரண்டாவது முறையாக இவருக்கு கோலோம்பெக்கு கோப்பையை பெற்றுக் கொடுத்தது.

இந்தியாவின் எண்ணெய் மற்றும் இயற்கை எரிவாயு நிறுவனத்தில் சென்குப்தா பணிபுரிகிறார். மூத்த சகோதரர் பிரதிக் சென்குப்தாவும் ஒரு சதுரங்க விளையாட்டு வீர்ர் ஆவார்.

மேற்கோள்கள்
-----------

1. ↑  "Deep likely to be awarded with the GM title". *The Times Of India*. 9 March 2010. .
2. ↑  Thaker (2010-03-09). "Finally, a Grandmaster from home". The Telegraph - Calcutta (Kolkata). 3 April 2011 அன்று பார்க்கப்பட்டது.
3. ↑  "Deep, Soumya Become Junior Champions". All India Chess Federation. 26 July 2011 அன்று மூலம் பரணிடப்பட்டது. 3 April 2011 அன்று பார்க்கப்பட்டது.
4. ↑  "Tigran Gharamian wins Pierre and Vacances open". Chessdom. 8 March 2010 அன்று பார்க்கப்பட்டது.
5. ↑  "Indians Sengupta and Das win Hastings". ChessBase.com. 2011-01-06. 6 January 2011 அன்று பார்க்கப்பட்டது.
6. ↑  "GM Sengupta Deep claims Commonwealth Chess Championship 2014". Chessdom. 10 July 2014 அன்று பார்க்கப்பட்டது.
7. ↑  "Deep Sengupta victorious in Hastings". ChessBase.com. 2017-01-07.
**கிருஷ்ணவேணி பஞ்சாலை** (*Krishnaveni Panjaalai*) என்பது 2012 ஆம் ஆண்டு வெளியான தமிழ் காதல் திரைப்படமாகும். இது அறிமுக இயக்குனர் தனபால் பத்மநாபனால் எழுதி இயக்கப்பட்டது. இந்த படத்தில் ஹேமச்சந்திரன், நந்தனா, எம். எஸ். பாஸ்கர், இராஜீவ் கிருஷ்ணா, பால சிங் ஆகியோர் முக்கிய கதாபாத்திரங்களில் நடித்துள்ளனர். இந்த படம் 1980 களின் பின்னணியில் எடுக்கபட்டுள்ளது. மேலும் இது பருத்தி ஆலை தொழிலாளர்களின் வாழ்க்கையைப் பற்றிய கதையாகும். இப்படத்திற்கு *தென்மேற்கு பருவக்காற்று* புகழ் என். ஆர். ரகுநந்தன் இசையமைத்தார். இப்படம் 2012 சூன் 8 அன்று வெளியிடப்பட்டது.

கதை
---

கதிர் (ஏமச்சந்திரன்) மற்றும் பூங்கோதை (நந்தனா) ஆகியோர் தென் தமிழகத்தின் பருத்தி ஆலை தொழிலாளர்களாக உள்ளனர். அவர்களின் நட்பு காதலாக வளர்கிறது. ஆலையில் நடக்கும் வேலைநிறுத்தத்தைத் தொடர்ந்து ஆலை மூடப்படுகிறது. இதனால் அங்கு வேலை செய்யும் அனைவரது வாழ்க்கையும் கடினமான நிலைக்கு ஆளாகிறது.

நடிப்பு
-------

* ஏமச்சந்திரன் -கதிராக
* நந்தனா -பூங்கோதையாக
* எம். எசு. பாசுகர்
* இராஜீவ் கிருஷ்ணா -கிருஷ்ணமூர்த்தியாக
* பாலா சிங்
* தென்னவன்
* சண்முகராஜன்

இசை
---

இப்படத்திற்கு என். ஆர். ரகுநந்தன் இசையமைத்தார்.

| எண் | பாடல் | பாடல் வரிகள் | பாடகர் (கள்) | குறிப்புகள் |
| --- | --- | --- | --- | --- |
| 1 | "ஆலைக்காரி" | வைரமுத்து | விஜய் பிரகாஷ் |  |
| 2 | "ஆத்தாடி" | சித்திரன் | ஹரிஷ் ராகவேந்திரா, சித்தாரா |  |
| 3 | "ரோஜமாலையே" | வைரமுத்து | ஜாசி கிஃப்ட் |  |
| 4 | "உன் கண்கள்" | தாமரை | ராமன் மகாதேவன், சிரேயா கோசல், ரனினா ரெட்டி |  |
| 5 | "உன் கண்கள்" II | தாமரை | ராமன் மகாதேவன், ஸ்ரேயா கோஷல், ரனினா ரெட்டி |  |

வெளியீடு
--------

*டைம்ஸ் ஆஃப் இந்தியா* இந்த படத்திற்கு ஐந்து நட்சத்திரங்களில் மூன்றரை மதிப்பீட்டை வழங்கியது மேலும் "*கிருஷ்ணவேணி பஞ்சாலை"* படத்தின் சில பகுதிகள் நன்கு வேலை செய்கிறது. மேலும் அதன் திரைக்கதை மிகவும் இறுக்கமாக பின்னப்பட்டிருந்தால் மேலும் ஈர்க்கக்கூடியதாக இருந்திருக்கலாம் "என்று குறிப்பிட்டார். இந்துவில் இருந்து ஒரு விமர்சகர் எழுதினார் "திரைக்கதையில் தான் தனபால் தடுமாறுகிறார். காட்சிகள் திடீரென முடிவடைந்து, ஒற்றுமையின்றி தனித்தனி இழைகளாக நிற்கின்றன ". *இந்தியா டுடே* குறிப்பிட்டது, "படத்தின் உச்சக்கட்டம் மிகவும் உணர்ச்சிகரமானதாகவும், மனதைத் தொடுகிறதாகவும் உள்ளது. இருப்பினும், திரைக்கதை மேலும் சிறப்பாக இருந்திருக்கலாம் ".

குறிப்புகள்
-----------

1. ↑  "'Krishnaveni Panjalai' USA release details". IndiaGlitz. 8 June 2012. 10 ஜூன் 2012 அன்று மூலம் பரணிடப்பட்டது. 21 July 2012 அன்று பார்க்கப்பட்டது.
2. ↑  "Friday Fury- June 8". Sify. 8 June 2012. 10 June 2012 அன்று மூலம் பரணிடப்பட்டது. 21 July 2012 அன்று பார்க்கப்பட்டது.
3. ↑
4. ↑
5. ↑
தீப்பாறை
Natural columns of igneous rock separated from each other by columnar joints, in Madeira
**தீப்பாறை** (இக்னீயஸ் பாறை) 'இக்னீயஸ்' என்ற சொல் "தீ" என்று பொருள்படும் இலத்தீன் மொழியில் இருந்து வந்ததாகும். தீப்பாறை என்பது மிக அதிக வெப்பத்தையுடைய திரவ நிலையிலுள்ள பொருள்களால் ஆனது. தீப்பாறைகளே முதலில் தோன்றியவை ஆகும். உருகிய பாறைக் குழம்பு பளிங்காக்கத்துடனோ அல்லது பளிங்காக்கம் இல்லாமலோ இறுகித் திண்மம் ஆவதால் தீப்பாறை உருவாகின்றது. இது புவி மேற்பரப்புக்கு மேலே அல்லது அதற்குக் கீழே இடம்பெறலாம். ஏற்கனவே புவியோட்டில் அல்லது மூடகத்தில் (mantle) உள்ள பாறைகள், பகுதியாக உருகுவதன் மூலமும் பாறைக் குழம்பு உருவாகக்கூடும். இவ்வாறு பாறைகள் உருகுவது, கீழ்க் காண்பவற்றுள் ஒன்று அல்லது அதற்கு மேற்பட்ட வழிமுறைகள் மூலம் நடைபெறக் கூடும்.

1. வெப்பநிலை ஏற்றம்
2. அமுக்க இறக்கம்
3. சேர்மான மாற்றம்

புவி ஓட்டில் கானப்படும் பாறைகளில் 75 சதவீதம் தீப்பாறை வகையைச் சேர்ந்தவை. பசால்ட், கிரானைட் போன்ற 700 க்கு மேற்பட்ட வகையான தீப்பாறைகள் அடையாளம் காணப்பட்டுள்ளன. இவற்றுள் பெரும்பாலானவை புவியோட்டுக்குக் கீழுள்ள பகுதிகளிலேயே உருவாகின்றன.

தீப்பாறையின் வகைகள்
-------------------

1. உந்துப்பாறைகள்
2. தலையீடு பாறைகள்

உந்துப்பாறை உருவாக்கம்
----------------------

உந்துதலின் காரணமாக புவி மேற்பரப்பில் மாக்மா (பாறைக் குழம்பு) வழிந்தோடுகிற பொழுதோ அல்லது பெருங்கடல் தரையில் வழிந்தோடுகிற பொழுதோ, குளிர்ந்து திடமாகிற பாறை "உந்துப்பாறை" எனப்படும். பசால்ட் எனப்படும் எரிமலைப்பாறைகள் உந்துப்பாறை வகையைச் சார்ந்தவை. இவை எரிமலைத் தீவுகளில் உருவாகின்றன. பெருங்கடல் ஓட்டின் பெரும்பகுதி குறிப்பாக, மதிய அட்லாண்டிக் தொடர், பசால்ட் பாறையினால் ஆனவை.ஹவாய் மற்றும் ஐஸ்லாந்து போன்ற பல எரிமலைத் தீவுகள் பசால்ட் பாறைகளால் ஆனவையே.

தலையீடு பாறைகள்
---------------

புவியின் உள்ளேயேவழிந்து குளிர்ந்து திடமாகிற மாக்மா "தலையீடு பாறை" எனப்படும். இப்பாறைகள் ஏற்கனவே அமைந்துள்ள படிவுப்பாறைகளின் அடுக்குகளுக்கு உள்ளே செலுத்தப்படுகின்ற மாக்மாவால் உருவாகின்றன. இவை உருவத்தில் மிகப் பெரியதாகவும் , விரிப்பு போன்ற அமைப்பிலும் இருக்கும். **கிரானைட்** பாறைகள் தலையீடு பாறை வகையைச் சார்ந்தவை.

தலையீடு பாறை வகைகள்
-------------------

1. இடைப்பாறை(DYKE),
2. சமகிடைப்பாறை (SILL),
3. கும்மட்டப்பாறை (LACCOLITH),
4. நீள்வரிப்பாறை(BATHOLITH)
5. எரிமலைக் குழாய் (VOLCANIC PIPE).
**அக்ரோபொமட்டைடீ** *(Acropomatidae)* பேர்சிஃபார்மசு ஒழுங்கைச் சேர்ந்த ஒரு மீன் குடும்பத்தைக் குறிக்கும். இக் குடும்பம் 33 கடல் மீன் இனங்களை உள்ளடக்கியுள்ளது. இக் குடும்பத்தைச் சேர்ந்த *அக்குரோப்போமா* பேரினத்து மீன்கள் தமது கீழ்ப் பகுதியில் ஒளி உமிழும் உறுப்புக்களைக் கொண்டுள்ளன. எல்லா மிதவெப்ப வலயக் கடல் பகுதிகளிலும், வெப்பவலயக் கடல் பகுதிகளிலும் வாழும் இவை பொதுவாகக் கடலில் பல நூறு மீட்டர்கள் ஆழத்தில் காணப்படுகின்றன.

இக் குடும்ப மீன்களில் பல அளவில் சிறியவை. பெரும்பாலானவை 15 சதம மீட்டர் நீளத்துக்கு மேல் வளர்வதில்லை ஆயினும், சில 40 சமீ வரை வளர்வதுண்டு.

இனங்கள்
-------

இக் குடும்பத்தில் 7 பேரினங்களுள் அடங்கிய 32 இனங்கள் உள்ளன.

* அக்குரோபோமா பேரினம்
* அப்போகோனோப்சு பேரினம்
* டோர்டர்லீனியா பேரினம்
* மலாக்கிக்தைசு பேரினம்
* நியோசுக்கோம்புரோப்சு பேரினம்
* சினாகுரோப்சு பேரினம்
* வெர்லியசு பேரினம்

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

குறிப்புகளும் மேற்கோள்களும்
---------------------------

1. ↑  Acropomatidae

வெளியிணைப்புக்கள்
-----------------

* MarineSpecies
* Acropomatidae
தசாஷ்வமேத படித்துறை, வாரணாசி
**படித்துறை** அல்லது **காட்** (ghat) என்ற வட மொழிச் சொல்லிற்கு நீர் நிலைகளில் இறங்கி குளிப்பதற்கு அமைக்கப்பட்டிருக்கும் வரிசையாக பரந்த படிகள் கொண்ட கட்டிட அமைப்பு எனப் பொருளாகும். இராமேஷ்வரத்தில் உள்ள அக்னி தீர்த்தம் போன்ற புனிதக் கடல் பகுதி, கங்கை ஆறு, சிப்ரா ஆறு, காவேரி ஆறு போன்ற புனித ஆறுகள், பிரம்மசரோவர், புஷ்கர் போன்ற புனித குளங்களில் இறங்கி புனித நீராடுவதற்காக வரிசையான படிக்கட்டுகள் கொண்ட அமைப்பாகும்.

படித்துறைகளில் வழிபாடு, சடங்குகள் மற்றும் கும்பமேளா
---------------------------------------------------

புனித கங்கை ஆறு, காவேரி ஆறு, சிப்ரா ஆறு, நர்மதை ஆறு, துங்கபத்திரை ஆறு, கிருஷ்ணா ஆறு மற்றும் நர்மதை ஆறுகளில் மக்கள் இறங்கி குளிப்பதற்கு பல படித்துறைகள் அமைக்கப்பட்டுள்ளது. புனித ஆறு, குளங்களின் படித்துறைகளில் நீத்தார் வழிபாடு போன்ற சமயச் சடங்குகள் செய்யப்படுகிறது. மேலும் சூரிய கிரகணம் மற்றும் சந்திர கிரகணம் முடிந்தவுடன் இதுபோன்ற நீர்நிலைகளில் குளிப்பது இந்துக்களின் மரபாகும்.

மேலும் கங்கை பாயும் வாராணசியின் மணிகர்னிகா படித்துறை மற்றும் அரிச்சந்திரன் படித்துறை, மற்றும் நேபாளத்தின் பசுபதிநாத் கோவில் அருகே பாயும் பாக்மதி ஆற்றின் படித்துறைகளில் இறந்தவர்களின் சடலங்களில் எரிப்பதால், இறந்தவர் வீடுபேறு அடைவர் என்பது இந்துக்களின் நம்பிக்கையாகும்.

12 ஆண்டுகளுக்கு ஒரு முறை நடக்கும் கும்பமேளா எனும் திருவிழா இந்தியாவின் கங்கை ஆறு பாயும் அரித்துவார், வாராணசி, பிரயாகை மற்றும் சிப்ரா ஆறு பாயும் உஜ்ஜைன் நகரங்களில் நடைபெறுகிறது.

சடலங்களை எரியூட்டும் படித்துறைகள்
---------------------------------

இந்தியாவின் வாரணாசியில் உள்ள மணிகர்னிகா படித்துறை மற்றும் அரிச்சந்திரன் படித்துறையிலும், நேபாள நாட்டின், பசுபதிநாத் கோவில் அருகே பாயும் பாக்மதி ஆற்றின் படித்துறைகளில் இறந்த இந்துக்களின் சடலங்களை எரிப்பதால் வீடுபேறு கிட்டும் என நம்பிக்கை இந்துக்களிடம் உள்ளது.

வாரணாசி படித்துறைகள்

இதனையும் காண்க
--------------

* தெப்பக்குளம்

மேற்கோள்கள்
-----------

1. ↑  வாரணாசியில் உள்ள படித்துறைகள்
2. ↑  வாரணாசியில் உள்ள படித்துறைகள்
3. ↑  "[[சிப்ரா ஆறு|சிப்ரா ஆற்றின்]] படித்துறைகள்". 2017-03-27 அன்று மூலம் பரணிடப்பட்டது. 2017-03-07 அன்று பார்க்கப்பட்டது.
4. ↑  Kumbh Mela in Ujjain (Simhastha)
5. ↑  Haridwar Ardh Kumbh Mela 2016

வெளி இணைப்புகள்
---------------

விக்கிமீடியா பொதுவகத்தில்,  
 ***Ghats***   
என்பதின் ஊடகங்கள் உள்ளன. 

* Ghats of Varanasi, webpage at *Varanasi* official website.
**கே. எம். செரியன்** (பிறப்பு 1942) என்பவர் இந்தியாவில் இதய மாற்று அறுவை மருத்துவம், குழந்தைகள் இதய அறுவை மருத்துவம், இதயம் மற்றும் நுரையீரல் மாற்று மருத்துவம் ஆகியவற்றில் உலகப் புகழ் பெற்ற மருத்துவ நிபுணர் ஆவார். இவர் 27000 க்கும் மேலாக இதய அறுவை சிகிச்சைகள் செய்தவர்.[]

இளமைக் காலம்
------------

கேரளத்தில் காயங்குளத்தில் பிறந்தார். தந்தை தோட்டத் தொழிலாளியாக மூணாறு என்னும் ஊரில் வேலை செய்தவர். மணிப்பால் மருத்துவக் கல்லூரியிலும் பின்னர் ஆத்திரேலியாவின் சிட்னியில் வின்சென்ட் மருத்துவமனையிலும் செரியன் கல்வி பயின்றார்

மருத்துவப்பணியும் பொறுப்புகளும்
-------------------------------

1975 இல் செரியன் இந்தியாவின் முதல் பைபாஸ் அறுவை சிகிச்சை செய்தார். செரியன் 1995 இல் முதல் இதய மாற்று அறுவையை நிகழ்த்திக் காட்டினார். குழந்தைகளுக்கான இதய மாற்று சிகிச்சையில் இவர் முன்னோடியாகக் கருதப் படுகிறார். அதுபோலவே 1999இல் இதயம் மற்றும் நுரையீரல் மாற்று சிகிச்சையும் செய்து சாதனை படித்தார். 1970 களில் ஆத்திரேலியா,அமெரிக்கா, நியூசிலாந்து ஆகிய நாடுகளில் நல்ல ஊதியம் பெற்று மருத்துவராகப் பணி செய்தார். ஆனாலும் 1975 இல் இந்தியாவுக்குத் திரும்பினார். இந்தியாவில் தொடர்வண்டித் துறையில் மருத்துவ அதிகாரியாக இருந்தார். பின்னர் அற நிறுவனமான மெட்ராசு மெடிக்கல் மிசனில் சேர்ந்தார். அம்மருத்துவ மனையில் 1987 முதல் 2004 வரை இயக்குநராக இருந்தார். 2004 ஆம் ஆண்டில் பிரான்டியர் லைப் லைன் என்னும் மருத்துவக் குழுமத்தைத் தொடங்கினார்.

விருதுகள்
---------

செரியனுக்கு 1991 இல் பத்மசிறீ பட்டம் வழங்கப்பட்டது. அதற்கு முன்பே ரயில் துறை அமைச்சர் விருதுகள் இரண்டு முறை பெற்றார்.
2005 ஆம் ஆண்டில் வொக்கார்த் மருத்துவ விருது வழங்கப் பட்டது. மருத்துவத் தந்தை ஹிப்போகிரட்டீஸ் பிறந்தகமான கிரீசில் இவருடைய பெயர் கல்லில் செதுக்கப்பட்டுள்ளது. சீனப் பல்கலைக் கழகங்களில் மதிப்புறு பேராசிரியராக செரியன் அழைக்கப் படுகிறார் 
உலக இதய நாள் என்று கொண்டாடப்படும் 2015 ஆம் ஆண்டு செப்டம்பர் 29 ஆம் பக்கல் அன்று அவரைப் பற்றிய வாழ்க்கை வரலாற்றுப் புத்தகம் சென்னையில் வெளியிடப்பட்டது.

உசாத்துணை
---------

* 
* பரணிடப்பட்டது 2016-03-06 at the வந்தவழி இயந்திரம்
*
***படிக்காதவன்*** இயக்குனர் ராஜசேகர்  இயக்கிய தமிழ்த் திரைப்படம். இதில் சிவாஜி கணேசன், ரஜினிகாந்த், அம்பிகா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா. இத்திரைப்படம் வெளியிடப்பட்ட நாள் 11-நவம்பர்-1985.

வகை
---

குடும்பப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

விதிவசத்தால் தங்கள் அண்ணனை விட்டுப் பிரிகின்றனர் இரு தம்பிகள். ஒரு பெரியவரால் தத்து எடுக்கப்படும் அச்சிறுவர்கள் அவரின் பாதுகாப்பில் வளர்கின்றனர். இளைய அண்ணண் டாக்ஸி ஓட்டுனர் ஆகிறார். அவரின் கடின உழைப்பில் தம்பியைப் படிக்க வைக்கிறார். அண்ணனின் உழைப்பை மறந்து ஊதாரியாகவும் படிப்பில் அக்கறை இல்லாமலும் இருக்கிறார் தம்பி. அவரின் சதியால் ஒரு கொலை வழக்கில் சிக்குகிறார் இளைய அண்ணன். அந்த கொலை வழக்கை விசாரிக்கும் நீதிபதி தான் மூத்த அண்ணன். வழக்கின் முடிவு என்ன, பிரிந்த அண்ணன் தம்பிகள் இணைந்தார்களா என்பதே படத்தின் கதை. இத்திரைப்படம் அண்ணன் தம்பியின் பாசப் பிணைப்பைக் காட்டும் குடும்பச் சித்திரம் ஆகும்.

நடிகர்கள்
---------

* சிவாஜி கணேசன் ராஜசேகர் போன்று
* ரஜினிகாந்த் ராஜேந்திரன்
* அம்பிகா மேரி
* ராமச்சந்திரனாக விஜய் பாபு
* ஜெய்ஷங்கர் சக்ரவர்த்தி போன்று
* நாகேஷ் ரஹீம் போன்று
* பூர்ணம் விஸ்வநாதன் வேதாச்சலம் போன்ற
* ராமநாதனாக தேங்காய் சீனிவாசன்
* ஜனகராஜ் கபாலி போன்று
* ராஜசேகரின் மனைவியான ராதாவாக வடிவுக்கரசி
* செந்தாமரை வழக்கறிஞர் போன்று
* ரம்யா கிருஷ்ணன் மஞ்சு போன்று
* ஃபரிதாவாக இந்திரா
* சாந்தி
* சூர்யகல
* ராசி
* ராமுவின் நண்பராக குண்டு கல்யாணம்

வெளி இணைப்புகள்
---------------

1. பரணிடப்பட்டது 2011-12-27 at the வந்தவழி இயந்திரம்
**பேராசிரியர் பி.எஸ்.மணிசுந்தரம்** (டிசம்பர் 9, 1927 – அக்டோபர் 26, 2013) ஒரு இந்திய கல்வியாளரும் கணினி அறிவியல் கல்வியில் முன்னோடியும் ஆவார். அவர் மியான்மரில் (பர்மா) உள்ள மாண்டலை என்னும் ஊரில் பிறந்தார். அவர் சென்னை லயோலா கல்லூரியில் இளங்கலைப் பட்டம் பெற்றார். 1958 ஆம் ஆண்டில் கனடாவில் உள்ள நோவா ஸ்காடியா பல்கலைக்கழகத்தில் கட்டிட பொறியியலில் முதுநிலைப் பட்டம் பெற்றார்.

பணி
---

 கல்வியை முடித்தவுடன் அவர் காரைக்குடியில் உள்ள அழகப்பா செட்டியார் பொறியியல் மற்றும் தொழில்நுட்பக் கல்லூரியில் ஆசிரியராக சேர்ந்தார். திருச்சி பிராந்திய பொறியியல் கல்லூரியின் (தற்போது தேசிய தொழில்நுட்ப நிறுவனம்) முதல் முதல்வராக பொறுப்பேற்றார். அவர் திருச்சி பாரதிதாசன் பல்கலைக்கழகம் 1982ஆம் ஆண்டு உருவாகிய போது அதன் முதல் துணை வேந்தர் ஆனார். பேராசிரியர் அவர்கள் இந்தியாவிலும் மற்றும் உலகத்தில் உள்ள பல்வேறு பல்கலைக்கழகங்களிலும் தொடர்பு கொண்டிருந்தார்.

விருது
------

1984 ஆம் ஆண்டு டல்ஹவுசி (முன்னாள் நோவா ஸ்காடியா) பல்கலைக்கழகம் அவருக்கு பொறியியலில் டாக்டர்  (Honoris Causa) பட்டம் வழங்கியது. அவர் சென்னையில் அக்டோபர் 26 2013 அன்று இறந்தார்

மேற்கோள்கள்
-----------

1. ↑  {{cite web|title=NIT-T pays tribute to its founder P S Mani|url=http://timesofindia.indiatimes.com/city/trichy/NIT-T-pays-tribute-to-its-founder-P-S-Mani/articleshow/24903606.cms|work=The Times of India|accessdate=3 November 2013|date=30 October 2013}}

வெளியிணைப்புக்கள்
-----------------

* National Institute of Technology, Tiruchirappalli Retrieved 3 November 2013.
* Bharathidasan University, Tiruchirappalli Retrieved 3 November 2013.
**சிறீகிருஷ்ணா அறிவியல் மையம்** (*Shrikrishna Science Centre*) என்பது இந்தியாவின் பீகார் மாநிலத்தில் உள்ள பாட்னாவில் உள்ள ஒரு அறிவியல் அருங்காட்சியகம் ஆகும்.

வரலாறு
------

பாட்னாவில் அமைந்துள்ள சிறீகிருஷ்ணா அறிவியல் மையம், பீகாரின் முதல் முதலமைச்சர் சிறீ கிருட்டிணா சின்கா நினைவாகப் பெயரிடப்பட்டது. இது 1978ஆம் ஆண்டு ஏப்ரல் 14ஆம் தேதி கல்வி அமைச்சர் சிறீ தாக்கூர் பிரசாத் சிங்கால் திறந்து வைக்கப்பட்டது. சிறீகிருஷ்ணா அறிவியல் மையம், இந்திய அரசின் கலாச்சார அமைச்சகத்தின் கீழ் உள்ள தன்னாட்சி அமைப்பான தேசிய அறிவியல் அருங்காட்சியகங்கள் சபையின் ஒரு பிரிவாகும். இது பாட்னாவில் உள்ள காந்தி மைதானத்தின் தென்மேற்கு மூலையில் அமைந்துள்ளது. பொதுமக்கள் குறிப்பாக மாணவர்கள் பயன்பெறும் வகையில் அறிவியல் மையம் அமைக்கப்பட்டுள்ளது. அறிவியலில் செயல்பாடுகள் மூலம் விமர்சன சிந்தனையை ஊக்குவிக்க புதிய கண்டுபிடிப்பு மையமும் அமைக்கப்பட்டுள்ளது. முப்பரிணாம அச்சு, அகன்ற அலைவரிசை வசதிகள் உள்ளிட்ட மேம்பட்ட ஆய்வகங்கள் போன்ற பல்வேறு வசதிகள் உள்ளன.

காட்சியகங்கள்
-------------

சிறீகிருஷ்ணா அறிவியல் மையம் பல்வேறு அறிவியல் பிரிவுகளைக் கற்பிக்கும் காட்சியகங்களால் ஆனது. இதில் வேடிக்கையாக அறிவியலைக் கற்கும் வகையில் தொகுப்புகளைக் கொண்ட இயற்பியல் மற்றும் கணிதப் பிரிவு 50 கண்காட்சிகளுடன் அமைக்கப்பட்டுள்ளது. இங்குக் கண்ணாடிகள் மற்றும் படங்களின் தொகுப்பும், முப்பரிணாம நிகழ்ச்சி வசதியும் உள்ளது. உலகின் தோற்றம் மற்றும் மனிதன் உட்பட வாழ்க்கை வடிவங்களை விளக்கும் 60 ஊடாடும் காட்சிகளைக் கொண்ட பரிணாம காட்சியகம் உள்ளது. குழந்தைகள் விளையாடக்கூடிய 40 கண்காட்சிகளுடன் அறிவியல் பூங்கா; நகரும் டைனோசர்களுடன் ஜுராசிக் பூங்கா; மற்றும் பெருங்கடல்கள் மற்றும் இந்திய விஞ்ஞானிகளின் கண்காட்சிகளும் இடம் பெற்றுள்ளன.

படங்கள் மற்றும் கண்ணாடிகள் பற்றிய புதிய காட்சியகத்தில் சுமார் 60 கண்காட்சிகள் உள்ளன. இக்காட்சியகங்களில் பிரதிபலிப்பு தத்துவம், மாயையான படங்கள், முப்பரிணாம படங்கள், மருத்துவ காட்சி பிரதிபலிப்பு, வண்ணங்களின் கருத்து மற்றும் எண்ணிம மற்றும் மெய்நிகர் காட்சியாக்கம் ஆகிய வசதிகளுடன் கூடியது. பல மூழ்கிய மெய் நிகர் கண்காட்சிகள் இந்த காட்சியகத்தின் பகுதியாக உள்ளது.

மேலும் பார்க்கவும்
------------------

* இந்திரா காந்தி கோளரங்கம், பாட்னா
* சுவாமி விவேகானந்தர் கோளரங்கம், மங்களூர்

மேற்கோள்கள்
-----------

1. ↑  National Council of Science Museums பரணிடப்பட்டது 19 மார்ச் 2008 at the வந்தவழி இயந்திரம்

வெளி இணைப்புகள்
---------------

* ஸ்ரீகிருஷ்ணா அறிவியல் மையத்தில் உள்ள கண்காட்சிகள் / வசதிகள் வேபேக் பரணிடப்பட்டது 7 செப்டம்பர் 2008 at the வந்தவழி இயந்திரம்
**பொன்னி** (*Ponni*) 1967 ஆம் ஆண்டில் மலயாட்டூர் இராமகிருஷ்ணன் என்ற எழுத்தாளரால்  எழுதப்பட்ட மலையாள புதினம் ஆகும். மன்னார்காடு மல்லீசுவரம் மலைப்பகுதியில் வசிக்கக்கூடிய அட்டப்பாடியைச் சேர்ந்த ஆதிவாசிகளின் வாழ்க்கை முறையை அடிப்படையாகக் கொண்ட புதினம் ஆகும்.

புதினத்தின் சுருக்கம்
---------------------

இந்த புதினமானது மலபார்  பகுதியில் உள்ள அட்டப்பாடியில வசிக்கும் ஆதிவாசிகளின் வாழ்வியலைப் படம் பிடித்துக் காட்டுகிறது. இந்த வாழ்விடமானது நீலகிரி மலையின் தெற்கிலும், கேரளா வின் கிழக்குப்பகுதியிலும் அமைந்துள்ளது.  இப்பகுதி மக்கள் தங்கள் நிலத்தைப் பண்படுத்த மரங்களை வெட்டி எரித்து பின் சில காலம் கழித்து சாகுபடி செய்வர். பழங்குடியின மக்களின் இந்த விவசாய நடைமுறையை அரசாங்கமானது திடீரெனத் தடை செய்து வேறு புதிய தொழில்களில் ஈடுபட வலியுறுத்துகிறது. இந்தக் கதையின் நாயகன் தற்போதைய உலகின் நாகரிகத்திற்கு ஏற்றவாறு தன் சிகை அலங்காரத்தை மாற்றிக் கொள்கிறான். இந்தப் புதினத்தில், ஆதிவாசி மக்களின் பாரம்பரியமான திருமணச் சடங்கினை முன்னிட்ட நடனம், பாரம்பரியம் சார்ந்த பாடல்கள் ஆகியவை யதார்த்தமான முறையில் விவரிக்கப்பட்டுள்ளன. பொன்னியின் பாத்திரப்படைப்புகள் கன்னட சாயம் கொண்ட தமிழ் கலந்த மலையாள மொழியில் உரையாடவும், பாடவும் செய்கிறார்கள்.
**அரவாக்கன் மொழிகள்** (Arawakan languages) தென்னமெரிக்காவின் பண்டைத் தாயக மக்கள் மத்தியில் உருவான ஒரு மொழிக் குடும்பம். இவை **மைப்பூரிய மொழிகள்** எனவும் அறியப்படுகின்றன. இக்குடும்பத்தின் கிளைகள் நடு அமெரிக்கா, இன்றைய பகாமாசு உள்ளடங்கிய கரிபிய மற்றும் அத்திலாந்திக் பகுதிகளில் உள்ள பெரிய அன்டிலெசு ஆகியவற்றுக்கும் பரவின. ஈக்குவடோர், உருகுவே, சிலி ஆகிய நாடுகள் மட்டுமே இன்று அரவாக்கன் மொழிகளைப் பேசும் மக்களைக் கொண்டிருக்கவில்லை.

வெனெசுவேலாவில் உள்ள மைப்பூரே மொழியைத் தழுவி இக்குடும்பத்துக்கு மைப்பூரே என்னும் பெயர் முதலில் 1782 ஆம் ஆண்டில் பிலிப்போ எஸ். கிலிஜ் என்பவரால் இடப்பட்டது. இம்மொழியையே அவர் இக்குடும்பம் பற்றி ஆராய்வதற்கு அடிப்படையாகக் கொண்டார். ஒரு நூற்றாண்டின் பின்னர், பண்பாட்டு அடிப்படையில் முக்கியமான அரவாக் மொழியின் பெயரைத் தழுவி இக்குடும்பத்துக்குப் பெயர் மாற்றம் செய்யப்பட்டது. வட அமெரிக்க அறிஞர்கள் பரந்த பெரும் அரவாக்கன் என்னும் முன்மொழிவை வைக்கும்வரை அரவாக்கன் என்னும் பெயர் நிலைத்திருந்தது. பின்னர் மைப்பூரிய மொழிகள் என்னும் பெயர் மூலக் குடும்பத்துக்கான பெயராக மீள்விக்கப்பட்டுள்ளது.
**பொன்னவன் கனாநூல்**  என்னும் நூலிலிருந்து நான்கு பாடல்களை அடியார்க்கு நல்லார் தம் சிலப்பதிகார உரையில் பேற்கோளாகத் தருகிறார்.  கட்டளைக் கலித்துறை யாப்பால் அமைமைந்த 30 பாடல்கள் இந்த நூலில் மண்டலித்து வருகின்றன.  இந்த நூலின் ஆசிரியர் பொன்னவன் என்பதை இந்த நூலின் பாடல்களில் ஒன்று தெரிவிக்கிறது.  இது பிரகஸ்பதி என்பவரால் வடமொழியில் செய்யப்பட்ட கனவு நூலின் மொழிபெயர்ப்பு ஆகும்.  அம்பர் என்னும் ஊரில் வாழ்ந்த 'கணபுரத் தேவன்' என்பவன் தமிழில் சொல்லப் பொன்னவன் நூலாக்கினார் எனத் தெரிகிறது. கணபுரத்தேவன் இந்த நூலாசிரியர் பொன்னவனின் தந்தை.  இந்த நூல் நல்ல நடையில் உள்ளது. எனினும் 11 ஆம் நூற்றாண்டிதாக நாம் கருதத் நடை இதில் இல்லை.

செய்திகள்
---------

இந்த நூல் சொல்லும் செய்திகள்

இன்ன யாமத்தில் கண்ட கனவு இன்ன காலத்துக்குள் பலன் தரும்.
இன்ன கனவு இன்ன பலனைத் தரும்

பாடல் - எடுத்துக்காட்டு
-----------------------

விரை மலர்த் தாளில் செருப்பு மிதியடி மென் குடை என்று
உரை செயத் தக்கன கூறிய ஆயுதம் ஒண் கனவா
இரவிடைக் கண்டிடில் தான் பர தேசத்தில் யாத்திரை போம்
பரவிடத் தக்கன வாள் கேடு இவற்று இவை பற்றிடுமே

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினோராம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 310.
2. ↑  அவை இந்தத நூலின் 2, 4, 10, 12 எண் கொண்ட பாடல்கள்
3. ↑  இந்த நூல் மதுரைத் தமிழ்ச்சங்க வெளியீடாக ரா. ராகவையங்கார் பதிப்பித்துள்ளார். இதன் இரண்டாம் பதிப்பு 1920-ல் வெளிவந்துள்ளது.
4. ↑  "கட்டுரையார் மகப் பொன்னவன் சொன்ன கனவு நன்னூல்" - பாடல் 30
5. ↑  "உம்பர் குரு பண்டு உரைத்த கனவு நூல்" - பாடல் 1
6. ↑  
இவற்றை விளக்கும் தொடர்கள்

	* அம்பர் கணபுரத் தேவன் சொன்னான் - பானல் 1
	* கணிதரும் எந்தை கணபுரத் தேவன் கட்டுலை - பாடல் 29
	* கட்டுரையார் மகப் பொன்னவன் சொன்ன கனவு நன்னூல் எட்டும் இரண்டும் இருபதும் - பாடல் 30
7. ↑  பொருள் நொக்கில் சொற்பிரிப்பு செய்யப்பட்டுள்ளது
8. ↑  பாடல் 17
**ஸ்ரீசங்கர்** (இறப்பு: 20 சனவரி 1980) இலங்கைத் தமிழ்த் திரைப்பட, நாடக நடிகர். மஞ்சள் குங்குமம் (1970) திரைப்படத்தில் கதாநாயகனாக நடித்தார்.

யாழ்ப்பாண மாவட்டம், பருத்தித்துறையைப் பிறப்பிடமாகக் கொண்ட ஸ்ரீசங்கரின் இயற்பெயர் வி. வைத்திலிங்கம். தேயிலைப் பரிசோதகராகப் பணியாற்றியவர். இவர் மஞ்சள் குங்குமம், குத்துவிளக்கு முதலான ஈழத்து திரைப்படங்களிலும், சிவாஜி கணேசனின் ராஜராஜ சோழன் படத்தில் ஈழத்துப் புலவராகவும் நடித்தார்.

அந்தனி ஜீவாவின் *முள்ளில் ரோஜா* நாடகத்தில் முதல் தடவையாக நடித்தார். பின்னர் பல மேடை நாடகங்களில் நடித்தார். "கொள்ளைக்காரன்", "ஒரு மனிதன் இரு உலகம்" முதலான பல நாடகங்களை மேடையேற்றினார். *கொள்ளைக்காரன்* நாடகத்தை மேடையேற்றிய போது பெரும் நட்டம் அடைந்தார்.

பட்டங்கள்
---------

கலையரசு சொர்ணலிங்கம் இவருக்கு "கலைவேந்தன்" என்ற பட்டத்தை யாழ்ப்பாணம் வீரசிங்கம் மண்டபத்தில் வழங்கிக் கௌரவித்தார்.

நடித்த திரைப்படங்கள்
--------------------

* மஞ்சள் குங்குமம்
* குத்துவிளக்கு
* ராஜராஜ சோழன்
* பைலட் பிரேம்நாத்

மேற்கோள்கள்
-----------

1. 1 2 3 4 5 6 7 8  *நாடகத்திற்காகத் தொழிலை விட்டவர் நடிகர் ஸ்ரீசங்கர்*, வீரகேசரி, 17 திசம்பர் 2011
2. 1 2  தம்பிஐயா தேவதாஸ். "இலங்கைத் தமிழ்ச் சினிமாவின் கதை". 15 மார்ச் 2014 அன்று பார்க்கப்பட்டது.
**விக்கிரமங்கலம்** (*Vikramangalam*) என்பது இந்திய ஒன்றியம், தமிழ்நாட்டின், மதுரை மாவட்டம், செல்லம்பட்டி ஒன்றியத்துக்கு உட்பட்ட ஒரு சிற்றூர் ஆகும். இது விக்கிரமங்கலம் ஊராட்சிக்கு உட்பட்டது.

அமைவிடம்
--------

இந்த ஊரானது மாவட்ட தலைநகரான மதுரையிலிருந்து 29 கிலோமீட்டர் தொலைவிலும், மாநிலத் தலைநகரான சென்னையில் இருந்து 504 கிலோமீட்டர் தொலைவிலும் உள்ளது. இப்பகுதியில் நீண்ட நெடிய நாகமலைத் தொடரும், சிறு குன்றுகளும் நிறைந்துள்ளன.

வரலாறு
------

கி. பி. 11 ஆம் நூற்றாண்டில் பாண்டிய நாடு சோழர்களின் ஆட்சிக்கு உட்பட்டிருந்தது. அப்போது சோழர்களின் அரச பிரதிநிதியாக பாண்டிய நாட்டை *விக்கிரம சோழ பாண்டியன்* (கி.பி. 1050-1079) என்பவன் ஆண்டு வந்தான். அவனால் வணிக நகராக இந்த ஊர் உருவாக்கபட்டு *விக்கிரம சோழபுரம்* என்று அழைக்கபட்டது. இந்த வணிக நகரானது அக்காலத்தில் புகழ்பெற்று விளங்கிய *திசையாயிரத்து ஐநூற்றுவர்* என்று புகழ்பெற்ற வணிகக் குழுவினருடன் தொடர்புடையதாக இருந்துள்ளது. விக்கிரமங்கலத்தில் உள்ள பிற்காலப் பாண்டியர் காலக் கல்வெட்டில் இந்த ஊர் *தென் கல்லகநாட்டில் உள்ள விக்கிரம சோழபுரம்* என்று குறிப்பிடப்பட்டுள்ளது. இந்த விக்கிரம சோழபுரம் என்ற பெயரே பிற்காலத்தில் விக்கிரமங்கலம் என மருவியுள்ளது.

இந்த ஊருக்கு அருகில் உள்ள உண்டாங்கல் மலையில் இரண்டு சமணக் குகைகள் உள்ளன. குகைகளில் சமணப் படுக்கைகளும், கிமு இரண்டாம் நூற்றாண்டை சேர்ந்த ஏழு தமிழி கல்வெட்டுகளும் உள்ளன.

ஊரில் உள்ள கோயில்கள்
--------------------

* மதுரோதைய ஈசுவரமுடையார் கோயில்
* விக்கிரமங்கலம் சுந்தரமூர்த்தி கோயில்
* விக்கிரமங்கலம் அங்காளம்மன் கோயில்
* விக்கிரமங்கலம் மாரியம்மன் கோயில்
* விக்கிரமங்கலம் மகாலிங்கசாமி கோயில்
* விக்கிரமங்கலம் மருதப்பசாமி கோயில்

மேற்கோள்
--------

1. ↑  "Vikramangalam Village , Chellampatti Block , Madurai District". *www.onefivenine.com*. 2023-05-13 அன்று பார்க்கப்பட்டது.
2. ↑  "சோழரும் பாண்டியரும் கட்டியெழுப்பிய கலைக் கருவூலம்!". *Hindu Tamil Thisai*. 2023-05-11. 2023-05-13 அன்று பார்க்கப்பட்டது.
3. ↑  "பார் ஆக மாறிய சமணர் படுகை". *Dinamalar*. 2020-08-21. 2023-05-13 அன்று பார்க்கப்பட்டது.
**ப்ரோனீதா சுவர்கியாரி**, இந்தியாவின் அசாம் மாநிலத்தை பூர்வீகமாகக் கொண்ட திரைப்பட நடிகையும், நடனக் கலைஞரும் நடன இயக்குனரும், இணையதள காணொளி கலைஞருமாவார். குடும்பமாக அஸ்ஸாமில் இருந்து குடிபெயர்ந்து தில்லியில் வசித்து வரும் இவர், ஜீ தொலைக்காட்சியில் வெளியான யதார்த்த நடன நிகழ்ச்சியான டான்ஸ் இந்தியா டான்ஸ் பாகம் ஐந்தின் வெற்றியாளர் ஆவார்.

தனிப்பட்ட வாழ்க்கை
------------------

ப்ரோனீதா சுவர்கியாரி, அசாமில் உள்ள பக்சா போடோலாந்து பிராந்தியப் பகுதியைச் சேர்ந்தவர். இவரது குழந்தை பருவத்திலிருந்தே நடனத்தின்பால் ஈர்க்கப்பட்டு, அதற்காக நாட்டுப்புற, பாரம்பரிய மற்றும் மேற்கத்திய என எல்லா நடன வடிவங்களிலும் தொழில்ரீதியாகப் பயிற்சிகளை முறையாக பெற்றுள்ளார். முதன்முதலாக 2009 ஆம் ஆண்டில், அவரது பதினைந்தாவது வயதிலேயே உள்ளூர் பிஹு விழாவில் நடனமாடி, தொழில்முறை நடனத் துறையில் அடியெடுத்து வைத்துள்ளார். 2013 ஆம் ஆண்டு தொழில்முறை நடனப் பயிற்சிக்காக டெல்லியில் உள்ள டான்ஸ் ஒர்க்ஸ் அகாடமியில் சேர்ந்து கதக் நடனத்தின் அடிப்படைகளையும் சூட்சுமங்களையும் காற்றுள்ள இவர், குருகிராமில் உள்ள கிங்டம் ஆஃப் ட்ரீம்ஸில் நடனக் கலைஞராக பணியாற்றியுள்ளார். டான்ஸ் இந்தியா டான்ஸ் பாகம் இரண்டில் போட்டியிட்டு தோல்வியைப் பெற்று வெளியேற்றப்பட்ட ப்ரோனீதா, அதற்காக மனம்வருந்தாமல், மேலும் தனது நடனத்திறமையை மேம்படுத்தி, நடனக் கலைஞரான புனித் ஜெயேஷ் பதக்கின்  *புனிட் கே பாந்தர்ஸ்* (புனித்தின் சிறுத்தைகள்) என்ற நடனக்குழுவின் மூலமாக, டான்ஸ் இந்தியா டான்ஸ் ஐந்தாவது பாகத்தில் முதலிடம் பிடித்து வெற்றிவாகை சூடியுள்ளார். நடனத்தின் மீது அவருக்கு இருந்த பற்றும் ஆர்வமுமே இந்த வெற்றியை பெற்றுத்தந்தாக கூறியுள்ள இவர், "ஹோடோ பே பாஸ் தேரா நாம் ஹை" என்ற திரைப்படம் மூலம் திரையுலகிலும் அறிமுகம் கிடைத்துள்ளது.

23 ஜூன் 1996 அன்று பிறந்துள்ள இவர், 2016 ஆம் ஆண்டில் ''பாஞ்சோ'' என்ற படத்திலும் நடித்துள்ளார். நடிகை மாதுரி திட்சித்தை தனது முன்மாதிரியாக கொண்டுள்ள இவர், தன்னைப்போல ஆர்வமுள்ள மாணவர்களுக்கு நடனக்கலையை கற்றுக்கொடுப்பதிலும், நாட்டிய நிகழ்ச்சிகளை வடிவமைத்து, சிறந்த நடன அமைப்பாளராகவும், இயக்குனராகவும் வேண்டுமெனெ கனவுகளைக் கொண்டுள்ளார்.

மேற்கோள்கள்
-----------

1. ↑  "Proneeta Swargiary from New Delhi is the Winner of DID Season 5!". *India Today*. 10 October 2015. 13 December 2019 அன்று பார்க்கப்பட்டது.
2. ↑  "Delhi resident Assamese performer". 25 October 2017 அன்று மூலம் பரணிடப்பட்டது. 13 December 2019 அன்று பார்க்கப்பட்டது.
**1896 சிலாபம் கலவரம்** இலங்கையின் வடமேல் மாகாணம், சிலாபம் நகரில் வாழ்ந்த முஸ்லிம் வியாபாரிகளுக்கும், கத்தோலிக்க மீனவர்களுக்குமிடையில் 1896 ஆம் ஆண்டில் இடம்பெற்ற கலவரம் ஆகும்.

அரிசித் தட்டுப்பாடு
-------------------

அப்போது வடமேல் மாகாணத்தில் நிலவிய அரிசித்தட்டுப்பாடு சிலாபம் நகரை அதிகளவில் பாதித்திருந்தது. இதனால் ஏற்பட்ட அரிசி விலை ஏற்றத்திலிருந்து கத்தோலிக்கருக்கும், முஸ்லிம் வியாபாரிகளுக்குமிடையில் ஏற்பட்ட சச்சரவு கலவரம் வரை வளர்ந்தது.

வதந்திகள்
---------

அரிசிவிலை மட்டுமன்றி இவ்விரு இனத்தவர்களுக்குமிடையில் வேறு சில காரணங்களால் சில காலமாக ஏற்பட்டிருந்த பாதிப்புக்களும் இக்கலவரத்திற்குத் தூண்டுதல் தந்துள்ளன. கத்தோலிக்க சிங்களப் பெண்கள் முஸ்லிம்களால் கடத்தப்பட்டார்கள் அல்லது கற்பழிக்கப்பட்டார்கள் என்ற கதைகள் அப்போது அதிகம் உலவிவந்தன. இது இரு சாராருக்குமிடையில் மனக்கசப்பை வளர்த்தது.

கைகலப்புக்கள்
-------------

டிசம்பர் 26 1896ல் சிலாபம் நகரவீதிகளில் முஸ்லிம்களுக்கும் கிறிஸ்தவ சிங்களவர்களுக்குமிடையில் கைகலப்புக்கள் நடந்தன. சிலாபம் நகரில் இருந்த முஸ்லிம்களுக்குச் சொந்தமான கடைகள் சேதப்படுத்தப்பட்டன. ஒருவரின் தலை உடைக்கப்பட்டதுடன், சிலர் காயமடைந்தனர். முஸ்லிம்களை பன்றிகளாகச் சித்தரிக்கும் படங்கள் மதில்களில் ஒட்டப்பட்டன.

கலவரம் அடக்கப்படல்
------------------

கலவரத்தை அடக்குவதற்காக கொழும்பு, மாறவில போன்ற இடங்களிலிருந்து காவல்படையினர் வரவழைக்கப்பட்டனர். கடைகள் பூட்டப்பட்டன. வர்த்தக நடவடிக்கைகள் ஸ்தம்பிதத்தால் நகரமக்கள் பெரும் சிரமங்களை எதிர்நோக்கினர். காவல்படையினரின் பாதுகாப்புடன் கடைகளைத் திறக்க முயற்சிகள் மேற்கொள்ளப்பட்டன. கலவரம் தொடரும் என்ற அச்சம் இருந்ததால் சுமார் 6 மாதகாலம் நகரை காவல்படையினரின் காவல் செய்தனர்.

உசாத்துணை:
----------

* *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003 ISBN 955-97264-2-0
* *ஆனந்தகுருகே டப்ளியு. பீ.* - தர்மபாலலிப்பி (சிங்கள மூலம்) 1965
**சிவாக்கிர பாஷ்யம்** 12 ஆயிரம் எழுத்துக்களைக் (கிரந்தம்) கொண்ட ஒரு பெருநூல். 16-ஆம் நூற்றாண்டில் வாழ்ந்த சிவாக்கிர யோகிகள் இதனை இயற்றினார்.

தமிழ்நூலுக்கு வடமொழி விளக்கம்
வடமொழியிலுள்ள சிவஞான போத நூற்பாக்கள் பன்னிரண்டின் விளக்கம் என்றும், வடமொழி 'ரௌரவாகமம்' ஆகமத்தில் உள்ளதாகச் சொல்லப்படும் 'பாச விமோசனப் படலம்' 12 நூற்பாக்களின் மொழிபெயர்ப்பு என்றும் இந்த நூலை ஒருகாலத்தில் நம்பினர். உண்மை வேறு. கிடைத்துள்ள வடமொழி ரௌரவாகமப் பகுதி வித்தியாபாத, கிரியாபாதப் பகுதிகளில் இந்த நூல் குறிப்பிடும் சூத்திரங்கள் இல்லை.
எனவே **தமிழில் உள்ள 'சிவஞான போதத்தின்' வடமொழி ஆக்கமே இந்த நூல்** எனத் தெளிவாகத் தெரிகிறது.
இந்த நூலுக்கு முன்னும் பின்னும்
இந்த நூலின் முன்னோரான சதாசிவ சிவாசாரியார் (1450 - 1500) வடமொழிச் சிவஞான போதத்துக்கு வடமொழியில் ஒரு விருத்தியுரை எழுதியுள்ளார்.
இந்த வடமொழி நூலானது, பிற்காலத்தில் சிவஞான சாமிகள் (18-ஆம் நூற்றாண்டு) தமிழிலுள்ள சிவஞான போதத்துக்குத் தமிழில் சிற்றுரையும், பேருரையும் எழுத உதவியாக அமைந்ததைக் காணமுடிகிறது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

அடிக்குறிப்பு
-------------
பௌஷ் திருவிழா, 2018
 பௌஷ் மேளா கடைகள், 2012
 பௌஷ் மேளாவில் ஒரு கண்காட்சி, 2018
 பௌஷ் மேளாவில் ராட்சத வட்டம்
 பௌஷ் மேளா-சாந்திநிகேதன்-மேற்கு வங்காளத்தில் ஒரு அரங்கு 
**பௌஷ் மேளா** ( *Poush Mela* ) என்பது இந்திய மாநிலமான மேற்கு வங்காளத்தில் உள்ள பிர்பூம் மாவட்டத்தில் உள்ள சாந்திநிகேதனில் அறுவடை காலத்தைக் குறிக்கும் வருடாந்திர கண்காட்சியும், திருவிழாவும் ஆகும். பௌஷ் மாதத்தின் 7வது நாளில் தொடங்கும் (கிரெகொரியின் நாட்காட்டியின் திசம்பர் முதல் சனவரி) இந்த கண்காட்சி அதிகாரப்பூர்வமாக மூன்று நாட்களுக்கு நீடிக்கும். விற்பனையாளர்கள் மாத இறுதி வரை தங்கலாம். 2017 முதல், கண்காட்சி ஆறு நாட்கள் நீடித்தது. பெங்காலி நாட்டுப்புற இசையின் நேரடி நிகழ்ச்சிகளான பவுல்,  கீர்த்தனைகளும், கோபி கானம் போன்றவையும் இந்த கண்காட்சியின் முக்கிய அம்சமாகும்.

பின்னணி
-------

தேபேந்திரநாத் தாகூர் இருபது சீடர்களுடன் இராம் சந்திர வித்யாபகிசிடமிருந்து 21 திசம்பர் 1843 அன்று பிரம்ம சமாஜத்தின் பொறுப்பை ஏற்றுக்கொண்டார் (வங்காள நாட்காட்டியின்படி 7 பௌஷ் 1250). சாந்திநிகேதனில் பௌஷ் உத்சவம் நடைபெற இதுவே அடிப்படையாக இருந்தது.

21 திசம்பர் 1891 அன்று சாந்திநிகேதனில் ஒரு பிரம்ம மந்திர் நிறுவப்பட்டது. 1894 ஆம் ஆண்டு பிரம்ம மந்திரின் நிறுவன ஆண்டு விழாவையொட்டி, மந்திருக்கு எதிரே உள்ள மைதானத்தில் ஒரு சிறிய கண்காட்சி ஏற்பாடு செய்யப்பட்டது. சிறிய பௌஷ் மேளாவாக ஆரம்க்கப்பட்ட இது, இப்போது பிர்பூம் மாவட்ட மக்கள் மட்டுமின்றி, சுற்றியுள்ள சுற்றுலாப் பயணிகளின் கவனத்தையும் ஈர்க்கிறது. 

1894 முதல், ஒவ்வொரு ஆண்டும் பௌஷ் மேளா ஏற்பாடு செய்யப்பட்டுள்ளது. இருப்பினும் 1943 ஆம் ஆண்டு வங்காளப் பஞ்சம், 1946 ஆம் ஆண்டு நேரடி நடவடிக்கை நாள் , கோவிட்-19 தொற்றுநோய் காரணமாக இது மூன்று முறை நிறுத்தப்பட்டது.

இதனையும் பார்க்கவும்
--------------------

* விஸ்வபாரதி பல்கலைக்கழகம்

சான்றுகள்
---------

1. ↑  "Poush Mela". West Bengal Tourism. 22 February 2001 அன்று மூலம் பரணிடப்பட்டது. 2009-02-14 அன்று பார்க்கப்பட்டது.
2. ↑  Basak, Tapan Kumar, *Rabindranath-Santiniketan-Sriniketan (An Introduction)*, p. 36, B.B.Publication
3. ↑  Ghosh, Swapan Kumar, *Santiniketan-Visva Bharati – Birbhumer Srestha Tirtha*, *Paschim Banga*, February 2006, (in Bengali), Birbhum special issue, p. 250, Information and Culture department, Govt. of West Bengal
4. ↑  Patrika, Anandabazar (Nov 9, 2020). "Poush Mela of Santiniketan will not be organized".

வெளி இணைப்புகள்
---------------

விக்கிமீடியா பொதுவகத்தில்,  
 ***பௌஷ் திருவிழா***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Santiniketan
**கஸ்தூரி மான்** (*Kasthuri Maan*) என்பது மலையாள இயக்குனர் அ. க. லோகிததாசு இயக்கிய 2005 ஆம் ஆண்டய தமிழ் திரைப்படமாகும். இப்படம் இதே பெயரில் இவராலேயே மலையாளத்தில் எடுக்கபட்ட படத்தின் மறு ஆக்கம் மற்றும் இந்த நாள்வைரியிலான இவரது ஒரே தமிழ் படமும் ஆகும். இப்படத்தில் பிரசன்னா, மீரா ஜாஸ்மின் ஆகியோர் முதன்மை பாத்திரங்களில் நடித்துள்ளனர். சம்மி திலகன், சரத் பாபு, வி. எம். சி ஹனீபா, பாரதி கண்ணன், பவன், வினோதினி, சுஜா ஆகியோரும் இடம்பெற்றுள்ளனர். *கஸ்தூரி மானின்* கதை ஒரு இளம் கல்லூரிப் பெண்ணைச் சுற்றியதாக உள்ளது, அவர் தனது காதலருக்கு தனது சொந்த பிரச்சினைகளுக்கு மத்தியில் அவரை ஒரு ஐ.ஏ.எஸ் அதிகாரியாக வேண்டும் என்ற கனவை நனவாக்க உதவுகிறார். இந்த படம் 2005 தீபாவளியின் போது வெளியிடப்பட்டது. பெரும்பாலும் பொதுவாக நேர்மறையான வரவேற்பைப் பெற்றது.

கதை
---

அருண்குமார் ( பிரசன்னா ), மாவட்ட ஆட்சியர் பதவியில் இருப்பதாக படம் தொடங்குகிறது. அவரது தந்தை பழனியப்பன் ( சரத் பாபு ) அவரை திருமணம் செய்து கொள்ளக் கூறுவதாக அவரது முன் வாழ்கை காட்சிக்கு கதை செல்கிறது. பழனியப்பன் ஒரு பணக்கார திரைப்பட தயாரிப்பாளராக இருக்கிறார். அவர் ஒரு பணக்காரரிடமிருந்து கடன் வாங்கியிருந்தார், ஆனால் அவரால் கடனை திருப்பிச் செலுத்த முடியாத நிலையில் தவிக்கிறார். பணக்காரன் தன் மகளை அருணுக்கு திருமணம் செய்விக்க விரும்புகிறான். ஆனால் அருண் அவளை திருமணம் செய்ய விரும்பவில்லை.

உமாசங்கரியும் ( மீரா ஜாஸ்மின் ) அருணும் ஒரே கல்லூரியில் படிக்கின்றனர். கல்லூரி வளாகத்தில் உமா ஒரு கலகலப்பான, குறும்புக்கார பெணாக உள்ளாள். ஆனால் வீட்டில், கடுமையான வறுமையை எதிர்கொண்டு வாழ்கிறாள். தனது வீட்டை கவனித்துக்கொள்வதற்கும், வாழாவெட்டியான சகோதரிக்காகவும் பல்வேறு பகுதிநேர வேலைகளில் ஈடுபடுகிறாள். இதற்கிடையில், பழனியப்பன் கடன் சுமை தாளாமல் தற்கொலைக்கு முயற்சிக்கிறார். ஐ.ஏ.எஸ் தேர்வுகளுக்கு தயாராகி வரும் அருணுக்கு உமா பலவகையிலும் உதவுகிறாள். அவர் அவளை திருமணம் செய்துகொள்வதாகவும், அவளுடைய குடும்ப சூழ்நிலையிலிருந்து அவளை மீட்பதாகவும் உறுதியளிக்கிறார். இருப்பினும், உமா, தனது அக்காள் கணவரிடமிருந்து காத்துக்கொள்ள அவனை கொன்று சிறை செல்கிறாள். இறுதியில் இருவரும் இணைகிறனர்.  .

நடிகர்கள்
---------

* பிரசன்னா அருணாச்சலம் பழநியப்பனாக
* மீரா ஜாஸ்மின் உமாசங்கரி வெற்றிவாலாக
* சம்மி திலகன் சி. கே. நாகராஜனாக
* சரத் பாபு பழநியப்பனாக
* கீதா ரவிசங்கர் அருணின் தாயாக
* வினோதினி பிரேமாவாக
* சுஜா வருணே சுனிதாவாக
* குலப்புள்ளி லீலா முனியம்மாவாக
* அஞ்சலி தேவி வடிவம்மாளாக
* தேவி சந்திரா அருணாச்சலத்தின் சகோதரியாக
* கொச்சி ஹனீஃபா
* கருணாஸ்
* டி. கே. கலா
* பாரதி கண்ணன்
* பவன்
* சாய் பல்லவி கல்லூரி மாணவியாக (அங்கீகரிக்கப்படாத துணை நடிகை)

இசை
---

படத்திற்கு இளையராஜா இசையமைத்துள்ளார். அனைத்து பாடல்களின் பாடல் வரிகளை வாலி, முத்துலிங்கம், நா. முத்துகுமார், பழனிபாரதி, மு. மேதா ஆகியோர் எழுதியுள்ளனர்.

* "ஓரு போர்களம்" - கார்த்திக், மஞ்சரி
* "கேட்கலையோ" - திப்பு, மஞ்சரி
* "நேத்து வரைக்கும்" - சுஜாதா
* "என்னை கேட்கும்" - திப்பு
* "வானின் காதல்" - மஞ்சரி

குறிப்புகள்
-----------

1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2021-01-10 அன்று பார்க்கப்பட்டது.
**மணியம் செல்வன்** (பிறப்பு:அக்டோபர், 1950) புகழ் பெற்ற ஒரு தமிழ் ஓவியர். நாற்பதாண்டுகளாக பல முன்னணி இதழ்களில் இவரது ஓவியங்கள் வெளியாகியுள்ளன. இவர் புகழ் பெற்ற ஓவியர் மணியத்தின் மகனாவார். சென்னை ஓவியம் மற்றும் கைவினைக் கலைக் கல்லூரியில் படித்த மணியம் செல்வன், கதைகள், முப்பரிணாம அசைப்படங்களுக்கு ஓவியம் வரைந்துள்ளார். இவரது ஓவியங்களில் "ம. செ" என்று கையெழுத்திடுவது வழக்கம். தமிழ்நாடு மற்றும் இந்திய அரசு பரப்புரைத் திட்டங்களுக்கு ஓவியராகவும், உடை வடிவமைப்பாளராகவும் பணியாற்றியுள்ளார். ஓவியப் பணிக்காக இந்திய நடுவண் அரசின் என். சி. ஈ. ஆர். டி விருது பெற்றுள்ளார். இவரது மகள்கள் சுபாஷினி மற்றும் தாரிணி இருவரும் ஓவியர்கள் ஆவர்.

இவரது முதல் ஓவியம் 1976ஆம் ஆண்டில் கல்கியின் வெளியிடப்படாத புதினம் *அரும்பு அம்புகள்* அவரது மகன் கல்கி இராசேந்திரனால் பதிப்பிக்கப்பட்டபோது அதற்கு ஓவியங்கள் வரைந்து பரவலாக அறியப்பட்டார். மேலும் கல்கி வார இதழில் சிவகாமியின் சபதம் மீண்டும் பதிப்பானபோது அதற்கு வண்ண ஓவியங்கள் வரைந்துள்ளார். இதனைத் தொடர்ந்து குழந்தைகளுக்காக சுஜாதாவின் *பூக்குட்டி* மற்றும் *மடிசார் மாமி* ஆகிய தொடர்கதைகளுக்கு இவர் வரைந்த ஓவியங்களும் பரவலான பாராட்டுக்களைப் பெற்றுள்ளன.

ஓவியத்துறை
----------

பெரும்பாலும் இவர் பயன்படுத்துவது நீர்வண்ணங்கள் ஆகும்.

மேற்கோள்கள்
-----------

1. ↑  "மலைக்க வைக்கும் கலைஞர்- ஓவியர் மணியம் செல்வன்". *Hindu Tamil Thisai*. 2014-07-21. 2023-05-13 அன்று பார்க்கப்பட்டது.

* Art spanning three generations பரணிடப்பட்டது 2011-09-09 at the வந்தவழி இயந்திரம்
* Celebrating the legacy of Maniam Selvan
[*தொடர்பிழந்த இணைப்பு*]

உசாத்துணை
---------

* இசுடான்ஃபோர்டின் இட்ஸ்டிபெரென்ட் ஒலிபரப்பில் பெப்.9,2011 நேர்காணல் பரணிடப்பட்டது 2011-07-13 at the வந்தவழி இயந்திரம்

வெளியிணைப்புகள்
---------------

* மணியம் செல்வனும் அவரது மகள் சுபாஷிணியும் இணைந்து நடத்தும் வலைப்பதிவு
* ஓவியர் மணியம் செல்வனுடன் நேர்காணல், தென்றல், சூன் 2009
**பணத்திற்கு செய்தி**  அல்லது **விளம்பரக் கட்டுரை** (*advertorial*) என்பது செய்தி போல வெளியிடப்படும் விளம்பரம் ஆகும்.

பதிப்பிக்கப்படும் செய்தித்தாள்களில் பொதுவாக நடுநிலையான, உண்மையான, தனிப்பட்ட கட்டுரை போன்று தங்கள் பொருட்கள் அல்லது சேவைகளை விளம்பரப்படுத்துவது வழக்கமாக உள்ளது. தொலைக்காட்சிகளில் சிறு தகவல் நிகழ்ச்சியாக அல்லது உரையாடல் நிகழ்ச்சியாக ஒளிபரப்பப்படும். வானொலியில் நேர்முகம் போன்று தகவல் தரப்படலாம். ஊடகவியல் நடத்தைகளின்படி இவை *விளம்பரதாரர் செய்தி* என அடிக்குறிப்பிடுதல் ஊடகங்களின் நம்பகத்தன்மையை நிலைநிறுத்த தேவையானதாகும். சிலநேரங்களில் நாளிதழ்களில் தனி இணைப்பாகவும் இவை வழங்கப்படுகின்றன.

இந்தியா
-------

இந்தியாவில் சில மாநிலங்களில் அரசியல் கட்சிகள் தொலைக்காட்சி சேவைகளையும் செய்தித்தாள்களையும் வழங்குவதால் செய்திகளுக்கும் விளம்பரங்களுக்கும் உள்ள இடைவெளி குறைந்துள்ளது. மேலும் வேட்பாளர்களுக்கான தேர்தல் செலவுகள் கட்டுப்படுத்தப்பட்டிருப்பதால் அதற்கு புறம்பாக கூடுதல் பரப்புரை ஆற்ற செய்தித்தாள்களுக்கு பணம் கொடுத்து தங்கள் பரப்புரையை செய்தி போல வெளியிடும் போக்கு அதிகரித்துள்ளது. 2011 தேர்தல்களின்போது "பணத்திற்கு செய்தி" ஓர் மரபு நயக்கேடாக காணப்பட்டது. இது தேர்தல் விதிகளுக்குப் புறம்பானதாகவும் தவறிழைப்போருக்கு இரண்டாண்டுகள் தண்டனை வழங்கப்பட வேண்டும் எனவும் தலைமை தேர்தல் ஆணையர் கருத்து வெளியிட்டுள்ளார்.

மேற்கோள்கள்
-----------

1. ↑  "Advertorial - Definition from the Merriam-Webster Online Dictionary". Merriam-Webster. 2009-01-10 அன்று பார்க்கப்பட்டது.
2. ↑  What is paid news? பரணிடப்பட்டது 2013-10-02 at the வந்தவழி இயந்திரம் டைம்ஸ் ஆஃப் இந்தியா
3. ↑  Paid news undermining democracy: Press Council report த இந்து
4. ↑  Paid news an electoral malpractice: Poll panel எகனாமிக்ஸ் டைம்ஸ்

வெளியிணைப்புகள்
---------------

|  |  |
| --- | --- |
| Search Wiktionary | விக்சனரியில் ***விளம்பரக்கட்டுரை*** என்னும் சொல்லைப் பார்க்கவும். |

* An example of a 1960s-era advertorial designed to sell toupees பரணிடப்பட்டது 2006-12-09 at the வந்தவழி இயந்திரம்
**கலை** அல்லது **பாகைத்துளி** (ஆங்கிலம்: Minute of Arc) என்பது கோணத்தின் துணை அலகாகும். இது பாகையில் அறுபதிலொருபாகம் (1⁄60) ஆகும்; மேலும் 60 *விகலைகள்* ஒரு கலைக்கு சமமாகும். இது (') என்ற குறியீடினால் குறிக்கப்படுவது வழக்கம். 50' என எழுதும்போது அது 50 கலை என்பதைக் குறிக்கும்.

ஓர் பாகை என்பது ஒரு வட்டத்தின் *முந்நூற்று அறுபதிலொருபாகம் (1⁄360)* என்றால், ஓர் கலை என்பது ஒரு வட்டத்தின் 1⁄21600 (அல்லது, ஆரையத்தில் π⁄10800) பாகம். இது மிகச்சிறிய கோணங்களுடன் தொடர்புடைய வானியல், பார்வை அளவையியல், கண்ணியல், ஒளியியல், நில அளவியல் மற்றும் மறைசுடுதல் ஆகிய துறைகளில் பயன்படுத்தப்படுகிறது.

பயன்பாடுகள்
-----------

### நிலப்படவரைவியல்

நிலப்படவரைவியலில் பாகைத்துளி பயன்படுகின்றது. நில உருண்டை ஒரு முழுச்சீரான உருண்டை இல்லை எனினும், கடல் மட்டத்தில் நில நடுக்கோட்டை வட்டமாகக் கொண்டாலொரு பாகைத்துளி என்பது சுமார் 1.86 கிலோ மீட்டர் (1.15 மைல்). இதனையே சற்றேரக்குறைய 1 நாட்டிக்கல் மைல்(கடலோட்ட மைல்) ஆகும்.

### மறைசுடு துப்பாக்கிகள்

### மனித கண்ணியல்

### வானியல்

இவ்வகை சிறு கோணங்கள் வானியலில் தொலைவில் உள்ள விண்மீன்கள் பற்றிய அளவீடுகளுக்கு மிகவும் பயன்படுவது

இதனையும் பார்க்க
----------------

1. பாகை
2. புடைநொடி இந்த வானியல் அலகை பாகை அலகுளை கொண்டே கணக்கிடுகின்றனர்.
பிறபயன்பாட்டுக்கு, மார்த்தாண்ட வர்மர் (தொடர்புடைய பக்கம்) என்பதைப் பாருங்கள்.

**மார்த்தாண்டவர்மன்** (1706–1758) திருவிதாங்கூர் அரசை உருவாக்கி அதனைப் பல ஆண்டுகள் வெற்றிகரமாக ஆண்டுவந்தவர் ஆவார். இவர் அட்டிங்கல் இளைய ராணியின் மகன். இந்தியாவின் தென்கோடியில் இருந்த சிற்றரசான வேணாட்டின் அரசுரிமை இவரது மாமனாரான ராஜா ராம வர்மரிடம் இருந்து இவருக்குக் கிடைத்தது. மிகுந்த தந்திரமும், புத்தியும் நிறைந்த மார்த்தாண்டவர்மா, இளவரசராக இருந்தபோதே பிரித்தானியக் கிழக்கிந்திய நிறுவனத்துடன் 1723 ஆம் ஆண்டில் ஒப்பந்தம் ஒன்றைச் செய்து கொண்டார்.

அரச பதவி
--------

ராஜா ராம வர்மரின் பிள்ளைகளும், குஞ்சுத் தம்பிமார் என அழைக்கப்பட்ட, பத்மநாபன் தம்பி, ராமன் தம்பி ஆகியோரும் எட்டுவீட்டில் பிள்ளைமார் போன்ற பிரபுக்களோடு சேர்ந்துகொண்டு மார்த்தாண்டவர்மாவைக் கொல்லச் சதி செய்தனர். இதனால் இவர் தலைநகரமான பத்மநாபபுரத்தில் இருந்து தப்பியோடித் நாகர்கோவிலில் வாழ்ந்து வந்தார். தனது எதிரிகளை வென்ற மார்த்தாண்டவர்மா 1729 ஆம் ஆண்டில் அரசனானார்.

அரசு விரிவாக்கம்
----------------

வலுவுள்ள படையொன்றைத் திரட்டிய மார்த்தாண்ட வர்மர் அயல் நாடுகளின் மீது படையெடுத்து அவற்றை வேணாட்டுடன் இணைத்துக் கொண்டார். இவற்றுள் பல டச்சுக் கிழக்கிந்தியக் கம்பனியாரின் கூட்டாளிகளாக இருந்தனர். இதனால் டச்சுக் கம்பனியார் மார்த்தாண்ட வர்மர்மீது போர் தொடுத்தனர். 1741 ஆம் ஆண்டில் இடம்பெற்ற குளச்சல் போரில் டச்சுக்காரர் தோல்வியைத் தழுவினர். டச்சுத் தளபதியான யுஸ்ட்டாக்கியஸ் டி லனோய் (*Eustachius De Lannoy*) பிடிபட்டான். மார்த்தண்ட வர்மருடைய படையில் சேர்ந்து வீரர்களுக்கு நவீன போர்முறையில் பயிற்சி அளிக்க வேண்டும் என்ற நிபந்தனையின் கீழ் அவன் கொல்லாமல் விடப்பட்டான்.

நவீனப் படுத்தப்பட்ட படைகள் கொச்சி வரை சென்று எல்லாச் சிறிய அரசுகளையும் கைப்பற்றின. பின்னர் கொச்சி அரசரோடு ஒப்பந்தம் செய்து கொண்டு நாட்டின் வடக்கு எல்லையில் அமைதி நிலவச் செய்தார் மார்த்தாண்ட வர்மர். திருவனந்தபுரம் பத்மநாபசாமி கோயிலைத் திருத்தி அமைத்த இவர், தனது அரசை அங்குள்ள இறைவனுக்கே காணிக்கையாக்கித தன்னை ஸ்ரீபத்மநாபனின் அடியவனாகக் கருதி நாட்டை ஆண்டுவந்தார். இவர் 1758 ஆம் ஆண்டில் காலமானார்.

முற்றுப் பெறாத ஏ.வி.எம் கால்வாய்
--------------------------------

முதன்மைக் கட்டுரை: ஏ.வி.எம். கால்வாய்
மன்னர் மார்த்தாண்ட வர்மர் தனது நாட்டின் தலைநகரான திருவனந்தபுரத்தை நாட்டின் தென்கோடி எல்லையான கன்னியாகுமரியுடன் இணைக்கும் வகையில் கால்வாய் ஒன்றை அமைக்கத் திட்டமிட்டார். மன்னருக்குப் பின் அவரது வாரிசுகள் இப்பணியைத் தொடர்ந்தாலும் மண்டைக்காடு வரை மட்டுமே கால்வாய்ப்பணி அமைக்க முடிந்தது.

உசாத்துணை
---------

1. 1 2  Mheshwari, S Uma. *Thrippadidaanam*. Mathrubhumi Books. பக். 41–53. பன்னாட்டுத் தரப்புத்தக எண்:978-81-8265-947-6.

விக்கிமீடியா பொதுவகத்தில்,  
 ***Marthanda Varma***   
என்பதின் ஊடகங்கள் உள்ளன.
**அவலூர்பேட்டை சித்தகிரி முருகன் கோயில்** தமிழ்நாட்டில் விழுப்புரம் மாவட்டம், அவலூர்பேட்டை என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுப்பிரமணியசுவாமி, வள்ளி, தெய்வானை சன்னதிகளும், விநாயகர், மகேஸ்வரன், பாலாம்பிகை, மகேஸ்வரி, இடும்பன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது. ஐப்பசி, [[தை மாதம்]] திருவிழா நடைபெறுகிறது. பங்குனி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**Page Module:Hatnote/styles.css has no content.**

பிற பயன்பாடுகளுக்குப் பார்க்கவும்: மணிமுத்தாறு.
**மணிமுத்தாறு** தென்னிந்தியாவில் தமிழ்நாடு மாநிலத்தில், திருநெல்வேலி மாவட்டத்தில் மேற்கு தொடர்ச்சி மலையின் கிழக்குச் சாரலில் உருவாகிறது. இது தாமிரபரணி நதியின் முக்கிய துணை நதி ஆகும்.

சிங்கம்பட்டி ஜமீந்தாருக்கு முன்னாளில் சொந்தமாக இருந்ததும், தற்சமயம் அம்பாசமுத்திரம் வட்டத்தில் உள்ளதும் 1300 மீ உயரம் கொண்டதுமான ஒரு மலைச்சிகரத்தில் அடர்ந்த காட்டின் இடையே உருவாகி 9 கி.மீ மட்டுமே ஓடி கல்லிடைக்குறிச்சிக்கு அருகே தாமிரபரணி நதியைச் சென்றடைகிறது.

இந்நதி எப்பொழும் நீர் நிறைந்து இருப்பதால் தாமிரபரணிக்கு இது கணிசமான அளவு நீரைச் சேர்க்கிறது.

இந்நதி தாமிரபரணியுடன் சேருவதற்கு 3 கி.மீ முன்பு இதன் குறுக்கே அணைக்கட்டு 1957ல் கட்டப்பட்டது.

படங்கள்
-------

* மணிமுத்தாறு அருவிமணிமுத்தாறு அருவி
* மணிமுத்தாறு அணைமணிமுத்தாறு அணை
* மணிமுத்தாறு அணைமணிமுத்தாறு அணை
* மணிமுத்தாறு அணையின் வெறியேற்றம்மணிமுத்தாறு அணையின் வெறியேற்றம்

மேற்கோள்கள்
-----------

1. ↑  "Rivers". 2006-09-08 அன்று மூலம் பரணிடப்பட்டது. 2006-09-24 அன்று பார்க்கப்பட்டது.